ผู้ว่าแบงก์ชาติญี่ปุ่นยันไม่มีข้อมูลรั่วไหลเกี่ยวกับนโยบายอัตราดอกเบี้ยติดลบ
ผู้ว่าแบงก์ชาติญี่ปุ่นยันไม่มีข้อมูลรั่วไหลเกี่ยวกับนโยบายอัตราดอกเบี้ยติดลบ
8 ก.พ. 2559

นายฮารุฮิโกะ คูโรดะ ผู้ว่าการธนาคารกลางญี่ปุ่น (BOJ) แถลงต่อรัฐสภาญี่ปุ่นว่า ทางธนาคารกลางญี่ปุ่นไม่พบข้อบ่งชี้ใดๆ ที่ระบุว่าบุคลากรของธนาคารจงใจเปิดเผยข้อมูลเกี่ยวกับการพิจารณาใช้นโยบายอัตราดอกเบี้ยติดลบ
นายคูโรดะกล่าวว่า ทางธนาคารกำลังตรวจสอบรายงานจากสื่อมวลชนเกี่ยวกับประเด็นดังกล่าว ซึ่งส่งผลกระทบอย่างมากต่อตลาดการเงินภายในระยะเวลาเพียงไม่กี่นาที ก่อนการประกาศนโยบายของธนาคารกลางเมื่อวันที่ 29 ม.ค.ที่ผ่านมา
ผู้ว่าการธนาคารกลางญี่ปุ่น กล่าวเสริมว่า เจ้าหน้าที่ระดับสูงของรัฐบาลในที่ประชุมกล่าวว่าไม่ได้เปิดเผยข้อมูลลับดังกล่าว และเป็นไปได้ว่ากระแสข่าวอาจมาจากการคาดการณ์เท่านั้น